Иако је Мустафа II (1695–1703), последњи султан који је пратио војску у кампањама, остварио неколико мањих победа, претрпео је велике губитке у бици код Сенте од аустријског принца Еугена Савојског. До 1699. године Османску Угарску су освојили Аустријанци. Карловачки мир потписан је те године. Овим уговором, Мустафа II је препустио Угарску и Трансилванију Аустрији, Мореју Млетачкој републици и повукао османске снаге из Подоља у Пољској. Током његове владавине, Петар Велики (1682–1725) је освојио црноморску тврђаву Азов од Османлија (1697). Мустафа је збачен са власти а потом и погубљен након побуне у Једрену, којој је претходила велика кампања у Грузији.